སྤེན་པ་བཀྲ་ཤིས་ཀྱིས་ལྗོངས་ཡོངས་ཀྱི་དྲིལ་བསྒྲགས་བསམ་བློའི་རིག་གནས་ཁོངས་གཏོགས་ཀྱིས་རྒྱལ་ཡོངས་ཀྱི་དྲིལ་བསྒྲགས་པུའུ་ཀྲང་ཚོགས་འདུའི་དགོངས་དོན་དང་ལྗོངས་ཏང་ཨུད་ཀྱི་བཀོད་སྒྲིག་བླང་བྱ་གཞིར་བཟུང་།འདི་ལོའི་དྲིལ་བསྒྲགས་བསམ་བློའི་རིག་གནས་ཀྱི་ལས་དོན་ཁག་འཆར་འགོད་ཡག་པོ་བྱས་ཏེ་འཆར་གཞི་སྔོན་ལ་འདིང་བ་དང་།འཆར་གཞི་ལུགས་དང་མཐུན་པ།འཆར་གཞི་གནད་ལ་འཁེལ་བ་བཅས་ཡོང་བ་བྱེད་དགོས།ལས་དོན་འཆར་འགོད་བྱེད་པར་དར་ཆ་མཐོན་པོར་སྒྲེང་བ་དང་བརྗོད་དོན་མངོན་གསལ་དོད་པོ་མཐའ་འཁྱོངས་བྱེད་པ་དང་།ལྟེ་བར་དམིགས་པ་དང་སྤྱི་ཡོངས་ལ་ཞབས་འདེགས་ཞུ་རྒྱུ་མཐའ་འཁྱོངས་བྱེད་པ།ཕྱོགས་ཡོངས་ནས་འགན་འཁྲི་སྒྲུབ་པ་དང་འགན་འཁྲི་ནན་པོ་ཁུར་རྒྱུ་མཐའ་འཁྱོངས་བྱེད་པ།གནད་དོན་ཕྱོགས་སྟོན་དུ་འཛིན་རྒྱུ་དང་གནད་དོན་གྱི་འདུ་ཤེས་ཟབ་ཏུ་གཏོང་རྒྱུ་མཐའ་འཁྱོངས་བཅས་བྱེད་དགོས།གཙོ་གནད་དང་སྤྱིར་བཏང་དང་།མིག་སྔ་དང་སླད་ཕྱིན།གསར་གཏོད་དང་མཐའ་འཁྱོངས།གྲངས་འབོར་དང་སྤུས་ཚད།འོས་པ་དང་བྱེད་ཐུབ་པ་བཅས་ཀྱི་གནད་དོན་ཐག་གཅོད་ཡང་དག་བྱས་ཏེ་ལས་དོན་ཁག་གོ་རིམ་ལྡན་པ་དང་།ནུས་པ་ལྡན་པ།ཕན་འབྲས་ལྡན་པ་བཅས་ལ་སྐུལ་འདེད་གཏོང་བའི་འགན་ལེན་བྱེད་དགོས་ཞེས་བླང་བྱ་བཏོན་གནང་བ་རེད།